**הצעת חוק רישוי שירותים לרכב, התשע"ג-2013 – סעיפים שטרם אושרו:**

**נוסח לדיון בוועדת הכלכלה ביום 28.3.2016**

|  |  |  |
| --- | --- | --- |
| (מתוך סעיף 13 – התליית רישיון, הגבלתו, ביטולו או התלייתו |  | פתיח לסעיף שכבר אושר:(א) המנהל רשאי להתלות רישיון עד לקיום תנאים שיורה עליהם, לבטל רישיון, להגבילו או לסרב לחדשו, לאחר שנתן לבעל הרישיון הזדמנות נאותה להשמיע את טענותיו, אם התקיים בבעל הרישיון או במבקש אחד מאלה:... |
|  |  |  | (7) הממונה על הגבלים עסקיים קבע בהתאם לסמכותו לפי סעיף 43(א)(1) ו-(5) לחוק ההגבלים העסקיים, התשמ"ח-1988, כי הוא צד להסדר כובל או כי הוא בעל מונופולין שניצל לרעה את מעמדו בשוק לפי סעיף 29א לחוק האמור, או הטיל עליו עיצום כספי לפי סעיף 50ד(א)(1), (2) סיפה לעניין הפרת תנאי, (3), (4), (5) או (6) לאותו חוק, ובלבד שהמנהל שקל את נסיבותיה וחומרתה של ההתנהגות שבשלה עשה הממונה על הגבלים עסקיים שימוש בסמכותו ואת קיומם של הליכים נוספים לפי החוק האמור בעניין הקביעה או העיצום הכספי; ואולם, המנהל לא יעשה שימוש בסמכותו לפי פסקה זו, אם נוכח כי בעל הרישיון או המבקש חדל מההתנהגות האמורה ; |
|  |  |  |  |
| קידום התחרות בענף יבוא רכב | 39. | על מתן רישיון לפי סימן זה, קביעת תנאים בו או חידושו, יחול סימן ג' לפרק ב' לחוק לקידום התחרות ולצמצום הריכוזיות, התשע"ד-2013[[1]](#footnote-1) בשינויים המחויבים. |
|  |  |  |
| הבטחת כספי הקונה | 67. | (א) משווק רכב המוכר רכב חדש, לא יקבל מהקונה סכום העולה על 20 אחוזים ממחירו אלא אם כן מסר לקונה את הרכב או רשם אותו הרכב על שמו, ואם לא עשה כן - יידע את הקונה בדבר זכותו לקבל ערבות בנקאית בהתאם להוראות לפי סעיף זה; לעניין סעיף זה, יראו תשלום על חשבון מחיר הרכב על ידי צד שלישי מטעמו של הקונה או מכירה למשווק של רכב אחר שבבעלותו של הקונה, כתשלום שהתקבל מאת הקונה. |
|  |  | (ב) משווק רכב יודיע לקונה בעת שהוא מיידע אותו כאמור בסעיף קטן (א), כי הוא רשאי לדרוש ממנו החזר בעד עד מחצית מההוצאות שישולמו על ידו ואשר כרוכות במתן הערבות הבנקאית (בסעיף קטן זה – החזר), ובלבד שגובה ההחזר לא יעלה על שני אחוזים לשנה מהסכום המובטח בערבות האמורה באופן יחסי לתקופת הערבות; החזר ישולם על ידי הקונה למשווק במועד החזרת הערבות לפי סעיף קטן (ד), ואם היה גובה ההחזר נמוך מ-125 שקלים חדשים או מסכום אחר שקבע השר לפי סעיף זה, רשאי משווק הרכב לדרוש מהקונה החזר שגובהו אינו נופל מן הסכום האמור. |
|  |  | (ג) הערבות הבנקאית לפי סעיף קטן (א) תהיה להבטחת החזרתו של כל תשלום ששילם הקונה או מי מטעמו, למשווק הרכב, על חשבון רכישת הרכב, במקרה שמשווק הרכב לא יוכל להעביר לקונה בעלות או זכות אחרת ברכב כמוסכם בחוזה המכר, מחמת עיקול שהוטל על הרכב או אם ניתן לגביו צו פירוק, קבוע או זמני, צו כינוס, צו למינוי כונס נכסים או צו הקפאת הליכים לפי כל דין או מחמת נסיבות שבהן נוצרה מניעה מוחלטת למסור את החזקה ברכב, ואולם ביטול חוזה המכר כשלעצמו לא יהווה מניעה מוחלטת לעניין זה. |
|  |  | (ד) ביקש הקונה לקבל ערבות בנקאית לפי הוראות סעיף זה, ימסור לו המשווק ערבות כאמור; ויתר הקונה על זכותו לקבל ערבות כאמור, יאשר בחתימתו שהוא מוותר על קבלתה לאחר שהודעה לו זכותו כאמור בסעיף זה.  |
|  |  | (ה) הערבות הבנקאית תוחזר למשווק הרכב במועד מסירת הרכב לקונה וכתנאי למסירת הרכב, או כנגד השבת הסכום ששילם הקונה למשווק הרכב. |
|  |  | (ו) הצדדים להסכם לרכישת רכב אינם רשאים להתנות על ההוראות לפי סעיף זה, אלא לטובת הקונה. |
|  |  | (ז) השר, באישור הוועדה, רשאי לקבוע סכום אחר להחזר לפי סעיף קטן (ב), את נוסח הערבות הבנקאית ואת דרכי מסירתה וקבלתה. |
|  |  |  |
|  (מתוך סעיף 162 - עיצום כספי בשיעור 75% מהסכום הבסיסי) |  | פתיח שאושר :הפר אדם הוראה מההוראות לפי חוק זה, כמפורט להלן, רשאי המנהל להטיל עליו עיצום כספי לפי הוראות פרק זה, בסכום השווה ל-75% מהסכום הבסיסי:.... |
|  |  |  | (7) בעל רישיון להפעלת מוסך נייד שלא פעל בהתאם להוראות היצרן לעניין ביצוע פעולות ברכב בניגוד להוראות סעיף 107 ; |
|  |  |  |  |
| (מתוך סעיף 165ב - עיצום כספי בשיעור 5% מהסכום הבסיסי) |  | פתיח שאושר:הפר אדם הוראה מההוראות לפי חוק זה, כמפורט להלן, רשאי המנהל להטיל עליו עיצום כספי לפי הוראות פרק זה, בסכום השווה ל-5% מהסכום הבסיסי:.... |
|  |  | 1. משווק רכב שקיבל מקונה סכום העולה על 20 אחוזים ממחיר הרכב, בניגוד להוראות סעיף 67(א);
 |
|  |  | 1. סוחר ברכב מיבואן שקיבל מקונה סכום העולה על 20 אחוזים ממחיר הרכב מבלי שמסר לו את הרכב, רשם אותו על שמו או יידע אותו בדבר זכותו לקבל ערבות בנקאית, בניגוד להוראות סעיף 67(א);
 |
|  |  | 1. משווק רכב שדרש מקונה החזר הוצאות בניגוד לתנאים המפורטים בהוראות סעיף 67(ב).
 |
|  |  | 1. (סוחר ברכב מיבואן שדרש מקונה החזר הוצאות בניגוד לתנאים המפורטים בהוראות סעיף 67(ב);
 |
|  |  | 1. משווק רכב שלא מסר ערבות בנקאית כמפורט בהוראות לפי סעיף 67(ד);
 |
|  |  | 1. סוחר ברכב מיבואן שלא מסר ערבות בנקאית כמפורט בהוראות לפי סעיף 67(ד);
 |
|  |  |  |
| (מתוך סעיף 180 – עונשין) |  | פתיח שאושר :(ב) אלה דינם מאסר שנה וחצי או קנס כאמור בסעיף 61(א)(4) לחוק העונשין –... |
|  |  |  | (5) יבואן רכב מסחרי שהתנה את התקשרותו עם מוסך לשם היותו מוסך שירות של יבואן, הכתיב לו או הנחה אותו בעניינים שנקבעו לפי סעיף 52(א), בניגוד להוראות אותו סעיף; |

1. ס"ח התשע"ד עמ' 92 [↑](#footnote-ref-1)